stanford-oval/wikipedia huggingface dataset:
הולי הולם

| --- | --- |

הולי "בת המטיף" הולם  
 לידה:  17 באוקטובר 1981 (בת 43) אלבקרקי, ארצות הברית
 מידע כללי
 שם לידה:  Holly Rene Holm-Kirkpatrick
 מדינה:  ארצות הברית ארצות הברית
 השכלה:  אוניברסיטת ניו מקסיקו  Manzano High School 
 משקל:  65 ק"ג
 גובה:  173 ס"מ
 www.hollyholm.com
 ספורט
 ענף ספורט:  קיקבוקס
 משקל:  מעורב קל, מעורב, קל בינוני (אגרוף). תרנגול (MMA)
 הישגים
 שיאים אישיים:  הספורטאית הראשונה בהיסטוריה (מקטגורית גברים ונשים כאחד) לזכות גם באליפות אגרוף עולמית וגם באליפות MMA עולמית
 דירוג שיא:  אלופת העולם באגרוף - משקל מעורב קל  אלופת העולם באגרוף - משקל מעורב  אלופת העולם באגרוף - משקל קל בינוני  אלופת העולם באמנויות לחימה משולבות - משקל תרנגול
 
הולי הולם (באנגלית: Holly Holm; ‏נולדה ב־17 באוקטובר 1981) ידועה גם בכינוי "בת המטיף" היא לוחמת MMA אמריקאית, ואלופת העולם לשעבר באליפות הלחימה האולטימטיבית (UFC). בעברה הייתה מתאגרפת וקיקבוקסרית מקצועית. הולם הייתה אלופת העולם באגרוף והגנה על תוארה 18 פעמים בשלוש קטגוריות משקל (מעורב קל, מעורב וקל בינוני). בשנים 2005 ו-2006 נבחרה ללוחמת השנה על ידי מגזין "הזירה".
הישגה הבולט ביותר במסגרת אמנויות הלחימה המשולבות התרחש ב-15 בנובמבר 2015, בקרב שנערך באירוע UFC 193 (אנ') במלבורן אוסטרליה. קרב זה היה האירוע המרכזי של אותו הערב וכן הנצפה ביותר בתולדות אירועי ה-UFC ‏(התקיים מול 56,214 צופים). בקרב זה, הולם טענה לראשונה לכתר אליפות העולם במשקל תרנגול (אנ') והתמודדה מול האלופה הבלתי מנוצחת עד אותה העת, רונדה ראוזי. הולם עשתה היסטוריה כאשר ניצחה בקרב וגרמה להפסדה הראשון של ראוזי בענף המקצועי של תחרויות ה-MMA. עד לפני הניצחון, הולם נתפסה כאנדרדוג וניצחונה נחשב לאחד הניצחונות המפתיעים ביותר בהיסטוריה של ענף ה-MMA ושל הספורט בכלל.
הולם היא האדם הראשון בהיסטוריה לזכות גם באליפות אגרוף עולמית וגם באליפות MMA עולמית. אמן הלחימה ג'ון ג'ונס (אנ') כינה אותה: הספורטאית הטובה ביותר בהיסטוריה של אמנות הלחימה לנשים. בטקס פרסי MMA העולמי לשנת 2016 שנערך בלאס וגאס בפברואר 2016, זכתה הולם בתואר לוחמת השנה (קטגוריית נשים) וכן קטפה עוד שלושה תארים: "פריצת השנה", "הנוקאאוט של השנה" ו"הניצחון של השנה".
ביוגרפיה

הולם נולדה וגדלה באלבקרקי שבניו מקסיקו להורים ממוצא אירי-שוודי. הצעירה מבין שלושה ילדים. אמה מעסה ואביה הוא מטיף נוצרי, ומכאן נובע הכינוי של הולם "בת המטיף". בילדותה, התנסתה הולם בכדורגל, בהתעמלות, בשחייה ובצלילה. הוריה התגרשו כשהייתה בת 19. לאחר לימודיה בתיכון, למדה שנה אחת באוניברסיטת ניו מקסיקו. בשנת 2001, החלה להתאמן בקיקבוקס וזכתה באליפות קיקבוקס לחובבניות. בשנת 2002, החלה לעסוק בקיקבוקס מקצועני.
קריירת אגרוף

בשנת 2002, החלה לעסוק באגרוף מקצועני. ביוני 2008 הפכה לאלופת העולם באגרוף למשקל חצי בינוני כאשר הביסה את אלופת העולם מארי ג'ו סנדרס (אנ'). בדצמבר 2011, הולם הפסידה בנוקאאוט לאן סופי מתיס (אנ'). בין השתיים נערך קרב חוזר ביוני 2012, בו הולם ניצחה בהחלטת השופטים. במהלך קריירת האגרוף, הולם הגנה על תוארה 19 פעמים בשלוש קטגוריות משקל. במאי 2013 החליטה לפרוש מענף האגרוף על מנת להקדיש את כל מרצה ללחימה המשולבת.
קריירת אמנויות לחימה משולבות

הולם החלה את קריירת ה-MMA במרץ 2011. היא לחמה במסגרת (Legacy Fighting Championship) וניצחה בכל הקרבות. ביולי 2014 הצטרפה לשורת הלוחמות של ה-UFC. במסגרת ה-UFC, לחמה הולם בשני קרבות וניצחה גם בהם. בנובמבר 2015, טענה לכתר במסגרת אליפות העולם במשקל תרנגול מול אלופת העולם הבלתי מנוצחת, רונדה ראוזי. למרות היותה אנדרדוג מובהקת, הולם הייתה דומיננטית לכל אורך הקרב, והפתיעה את הצופים שהצליחה לשרוד את הסיבוב הראשון מול ראוזי (היחידה להצליח זאת לפניה היא מישה טייט) ואף לשלוט בו. 59 שניות לאחר שהחל הסיבוב השני, הנחיתה הולם בעיטה על צווארה של ראוזי וניצחה אותה בנוקאאוט. ניצחונה של הולם הכה בתדהמה את קהילת ה-MMA. ראוזי, שספגה את הפסדה הראשון בהיסטוריית ה-MMA, נאלצה להפרד מתואר האליפות לאחר שהגנה עליו במשך שלוש שנים. במרץ 2016 איבדה הולם את התואר למישה טייט. ביולי 2016, נחלה הולם הפסד נוסף לאחר שנוצחה על ידי ולנטינה שבשנקו בהחלטת שופטים אחידה. ב-11 בפברואר 2017, במסגרת אירוע (UFC 208), הולם התמודדה על תואר אליפות העולם מול הלוחמת ג'רמין דה רנדמי (אנ') בקטגוריית משקל נוצה (קטגוריה שנפתחה לנשים לראשונה ב-UFC באירוע זה), והפסידה את האליפות בהחלטת שופטים אחידה. ההחלטה להכתיר את דה רנדמי כאלופת העולם הייתה שנויה במחלוקת, משום שבמהלך הקרב, דה רנדמי חבטה בהולם לאחר הישמע צליל הפעמון (המבשר על סופו של הסיבוב) בסוף הסיבוב השני וכן בסוף הסיבוב השלישי - אולם השופט לא הוריד לה נקודות על כך. נשיא ה-UFC, דיינה וייט, טען כי ועדת הספורט של ניו יורק (NYSAC) (אנ') טעתה בכך שבחרה בשופט חסר ניסיון בקרבות מרכזיים, להיות שופט הזירה, וכי אם השופט היה מוריד לדה רנדמי נקודה - הקרב היה מסתיים בתיקו. במסיבת עיתונאים לאחר הקרב, טענה הולם כי לתחושתה היא ניצחה בשלושה סיבובים מתוך חמישה ולכן הגיע לה לנצח. ארבעה ימים לאחר הקרב, הולם ערערה על תוצאת הקרב בפני ועדת הספורט של ניו יורק וכן הגישה תלונה על שופט הזירה טוד אנדרסון. ב-17 ביוני 2017, הולם ניצחה את הלוחמת הברזילאית בץ' קוריאה (אנ') באמצעות נוקאאוט. ב-30 בדצמבר 2017, במסגרת אירוע (UFC 219), הולם נלחמה נגד כריס סייבורג על תואר אליפות העולם במשקל נוצה, והפסידה בהחלטת שופטים אחידה. ב-9 ביוני 2018, במסגרת אירוע (UFC 225) נלחמה נגד מייגן אנדרסון (אנ') וניצחה בהחלטת שופטים אחידה.
תוצאת קרבות MMA

| תאריך | יריבה | סיבוב | זמן | שיטה | אירוע | רקורד | תוצאה |
| --- | --- | --- | --- | --- | --- | --- | --- |
| 4 באוקטובר 2020 | אירנה אלדנה (אנ') | 5 | 5:00 | החלטת שופטים אחידה | (UFC on ESPN: Holm vs. Aldana) | 14-5-0 | זכייה |
| 18 בינואר 2020 | רקל פנינגטון | 3 | 5:00 | החלטת שופטים אחידה | (UFC 246) | 13-5-0 | זכייה |
| 6 ביולי 2019 | אמנדה נונס | 1 | 4:10 | נוקאאוט טכני (בעיטת ראש ואגרופים) | (UFC 239) | 11-1-0 | הפסד |
| 9 ביוני 2018 | מייגן אנדרסון | 3 | 5:00 | החלטת שופטים אחידה | (UFC 225) | 12-4-0 | זכייה |
| 30 בדצמבר 2017 | כריס סייבורג | 5 | 5:00 | החלטת שופטים אחידה | (UFC 219) | 11-4-0 | הפסד |
| 17 ביוני 2017 | בץ' קוריאה (אנ') | 3 | 1:09 | נוקאאוט (בעיטת ראש ואגרוף) | (UFC Fight Night: Holm vs. Correia) | 11-3-0 | זכייה |
| 11 בפברואר 2017 | ג'רמין דה רנדמי (אנ') | 5 | 5:00 | החלטת שופטים (פה אחד) | (UFC 208) | 10-3-0 | הפסד |
| 23 ביולי 2016 | ולנטינה שבשנקו | 5 | 5:00 | החלטת שופטים (פה אחד) |  | 10-2-0 | הפסד |
| 5 במרץ 2016 | מישה טייט | 5 | 3:30 | כניעה טכנית (חניקה) | (UFC 196) | 10-1-0 | הפסד |
| 15 בנובמבר 2015 | רונדה ראוזי | 2 | 0:59 | נוקאאוט | (UFC 193) | 10-0-0 | זכייה |
| 15 ביולי 2015 | מריון רנו (אנ') | 3 | 5:00 | החלטת שופטים (פה אחד) | UFC Fight Night 71 (אנ') | 9-0-0 | זכייה |
| 28 בפברואר 2015 | רקל פנינגטון (אנ') | 3 | 5:00 | החלטת שופטים (רוב קולות) | (UFC 184) | 8-0-0 | זכייה |
| 4 באפריל 2014 | ג'וליאנה וורנר | 5 | 1:30 | נוקאאוט | Legacy FC 30: Holm vs. Werner | 7-0-0 | זכייה |
| 6 בדצמבר 2013 | אנג'לה הייז | 3 | 5:00 | החלטת שופטים (פה אחד) | Fresquez Productions: Havoc | 6-0-0 | זכייה |
| 11 באוקטובר 2013 | ניקי קנודסן | 2 | 1:18 | נוקאאוט | Legacy FC 24: Feist vs. Ferreira | 5-0-0 | זכייה |
| 19 ביולי 2013 | אלאנה ג'ונס | 2 | 2:22 | נוקאאוט | Legacy FC 21: Huerta vs. Hobar | 4-0-0 | זכייה |
| 28 בפברואר 2013 | קתי מריל | 2 | 3:02 | נוקאאוט | (Bellator MMA: Season Eight) | 3-0-0 | זכייה |
| 9 בספומבר 2011 | ג'ן פיני (אנ') | 3 | 2:49 | נוקאאוט | Fresquez Productions: Clash in the Cage | 2-0-0 | זכייה |
| 4 במרץ 2011 | כריסטינה דומק | 2 | 3:58 | נוקאאוט | Fresquez Productions: Double Threat | 1-0-0 | זכייה |
הערות שוליים

↑  Holly Holm - Official UFC® Fighter Profile - UFC.com
↑  Who Is HOLLY HOLM? | Fun Facts About The NEW UFC Champion, TYT Sports
↑  JAMES MONTGOMERY, Holly Holm on Ronda Rousey KO: 'That Fight's in the Past', Rolling Stone, November 25, 2015
↑  Troy Machir, Ronda Rousey vs. Holly Holm, UFC 193: Time, TV channel, online streaming, Sporting News
↑  Dave Doyle, UFC 193 crowd of 56,214 sets company attendance record, MMAFighting.com - The Mixed Martial Arts News Website
↑  Holm-Rousey among most shocking upsets in sports history, ESPN.com
↑  GREATEST UPSETS IN SPORTS HISTORY, Sport Illustrated
↑  Matt Erickson, UFC 193 results: The unthinkable, as Holly Holm KOs Ronda Rousey in massive upset, MMAjunkie.com
↑  Damon Martin, Jones: Holm already greatest of all time in women's combat sports, UFC on FOX
↑  Brad Popkin, UFC champion Holly Holm wins big at the 2016 World MMA Awards in Las Vegas last night, Feb 6, 2016
↑  BIOGRAPHY, Holly Holm web site
↑  Holly Holm vs Germaine de Randamie UFC 208 HIGHLIGHT & result, Joe Rogan World
↑  Was Holly Holm Robbed At UFC 208?, NESN
↑  UFC 208: Dana White Event Recap, UFC - Ultimate Fighting Championship
↑  DANA WHITE BLAMES NYSAC FOR HOLLY HOLM VS. GERMAINE DE RANDAMIE CONTROVERSY
↑  Emotional Holly Holm regrets not following coaches' plan to secure win at UFC 208, MMAjunkie
↑  Holly Holm files complaint about referee, appeals title loss to Germaine de Randamie, Yahoo Sports, Feb 16, 2017
1 2  תוצאות UFC 246
Start.ru

| --- | --- |

 נתונים כלליים
 סוג:  חברה ציבורית
 מייסדים:  אדוארד אילויאן, אלכסיי טרוציוק, ויטאלי שליאפו, דניס ז'לינסקי 
 תקופת הפעילות:  אוקטובר 2017 – הווה (כ־7 שנים) 
 חברת אם:  מגאפון 
 מיקום המטה:  רוסיה 
 משרד ראשי:  רוסיה מוסקבה, רוסיה
 בעלות:  גזפרום מדיה Digital Media Holdings
 ענפי תעשייה:  תקשורת
 מוצרים עיקריים:  ספק שירותי הזרמת מדיה
 מנכ"ל:  אדוארד אילויאן
  
 www.start.ru
 
לוגו השירות בשנים 2017 עד 2021.
לוגו השירות בשנים 2025 עד 2021.
שירות הווידאו Start.ru (ברוסית: Видеосервис START) היא חברה רוסית, שמושבה במוסקבה. הוקמה בשנת 2017 על ידי חברת Yellow, Black and White Group. עיקר פעילות החברה הוא במתן שירותי צפייה ישירה בשיטת OTT של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי. החברה נמצאת בבעלות חברת Digital Media Holding.
השירות מיועד לצופים דוברי רוסית ברוסיה ומחוצה לה, בעיקר מישראל, קנדה, ארצות הברית וגרמניה. ההבדל העיקרי בין START לשירותים דומים אחרים הוא הקרנה בלעדית של סרטים ותוכניות טלוויזיה בהפקה עצמאית. בנוסף, ספריית הווידאו Start.ru מציגה באופן בלעדי סדרות דרמה, מדע בדיוני ופעולה בהפקה עצמאית.
את שירותי החברה ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One, PlayStation 4, Wii U, Xbox 360 ו-PlayStation 3. "הזרמה" ברזולוציית 4K דורשת מכשיר ומסך התומכים ברזולוציה עם HDCP.
החברה רכשה זכויות יוצרים מאולפני YBW Group על תכניה ובכך קיבלה את הזכות להקרינם בשירותיה. במסגרת שיתוף פעולה זה, כל תוכני האולפנים משודרים בשרתי החברה אשר גם עזרה בהפקת סדרות מקור.
החל מ-2018 מממנת החברה הפקות תוכן מקורי שמשודרות דרכה. בדומה למקבילתה האמריקאית, נטפליקס, בשרתיה קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה, אך משודרים באופן בלעדי בשירות הסטרימינג שלה. הסוג השני הוא תוכן מקורי לגמרי, המופק ומשודר באתריה, כמו הסדרה "טובים מאיתנו". בניגוד לנהוג אצל נטפליקס, החברה אינה נוהגת להוציא את כל הפרקים באותו הזמן, במה שמעודד את הצופים לבצע צפיית בינג', אלא מדי כמה ימים.
באוקטובר 2020, חברת MegaFon רכשה 33.8% ממניות חברת Digital Media Holding, הבעלים של START.
הפקות מקור בולטות

טובים מאיתנו (2017)
חסרי בושה (2018)
לאפסי (2018)
מחוץ למשחק (2018)
בכלוב (2019)
וזה הכל רוברט (2019)
שרלוק ברוסיה (2020)
האיש הטוב (2020)
גושה (2020)
הערפדים של מרכז רוסיה (2021)
דצמבר (2022)
קראמורה (2022)
שתי גבעות (2022)
דברי ימי המהפכה הרוסית (2024)
הערות שוליים

↑  «МегаФон» станет совладельцем видеосервиса Start
| שירותי וידאו דיגיטליים בולטים |
| --- | --- | --- |
| שירותים פעילים בישראל | אפל TV פלוס ‏•‏‏ דיסני+ ‏•‏‏ נטפליקס ‏•‏‏ פריים וידאו ‏•‏‏ yes+ ‏•‏‏ יוטיוב פרימיום ‏•‏‏ ‏Start.ru |  |
| שירותים פעילים מחוץ לישראל | הולו ‏•‏‏ פרמאונט+ ‏•‏‏ Google TV‏ ‏•‏‏ Max‏ ‏•‏‏ Premier ‏•‏‏ ‏ivi.ru ‏•‏‏ ‏Megogo.net ‏•‏‏ ‏ more.tv ‏•‏‏ ‏Okko ‏•‏‏ ‏Peacock ‏•‏‏‏ קראנצ'ירול ‏•‏‏ סטן |  |
| שירותים לא פעילים | קוויבי ‏•‏‏ קאזה ‏•‏‏ Windows Media Center ‏•‏‏ ג'וסט ‏•‏‏ Megaupload ‏•‏‏ יאנדקס. וידאו ‏•‏‏ יאנדקס. שידור ‏•‏‏ דיסקברי+ |  |
אנג'לינה טופיק

אנג'לינה טופיק (בסרבית: Angelina Topić; נולדה ב-26 ביולי 2005) היא אתלטית סרבית, סגנית אלופת אירופה (רומא 2024) בקפיצה לגובה.
ביוגרפיה

טופיק היא בתם של ביליג'אנה ודראגוטין טופיק, שניהם אתלטים שהתחרו בקפיצות למרחק.
ב-2021 סיימה שישית בקפיצה לגובה באליפות העולם עד גיל 20 שהתקיימה בקניה. ב-2022 זכתה במדליית זהב באליפות אירופה לנוער שהתקיימה בירושלים, במדליית ארד באליפות העולם עד גיל 20 שהתקיימה בקלי שבקולומביה ובמדליית ארד באליפות אירופה שהתקיימה במינכן בתוצאה של 1.93 מטר. ב-2023 סיימה רביעית באליפות אירופה באולם בתוצאה של 1.94 מטר וזכתה במדליית זהב באליפות אירופה עד גיל 20 שהתקיימה בירושלים, בתוצאה של 1.90 מטר. באליפות העולם בבודפשט סיימה במקום השביעי.
במאי 2024 שיפרה את שיאה האישי ל-1.98 מטר. באליפות אירופה באותה שנה זכתה במדליית כסף בתוצאה של 1.97 מטר.
שיאים אישיים > אצטדיון

קפיצה לגובה: 1.98 מטר (2024), שיא סרביה
שיאים אישיים > אולם

קפיצה לגובה: 1.97 מטר (2024), שיא סרביה
הישאם א-סייד

| --- | --- |
אין תמונה חופשית
 לידה:  15 בפברואר 1988 (בן 37) א-סייד, ישראל
 מדינה:  ישראל ישראל
 מקום מגורים:  חורה 
 
הישאם שעבאן א-סייד (בערבית: هشام شعبان السيد; נולד ב־15 בפברואר 1988) הוא אזרח ישראלי תושב א-סייד, המתמודד עם מחלת הסכיזופרניה, שחצה את הגבול לרצועת עזה ב־21 באפריל 2015 ומאז הוחזק בשבי על ידי חמאס במשך כעשור, עד לשחרורו במסגרת עסקת חטופים ב־22 בפברואר 2025.
ביוגרפיה

פרק זה לוקה בחסר. אנא תרמו לוויקיפדיה ו.  הוספת מידע.
הישאם שעבאן א-סייד נולד ב־15 בפברואר 1988 בא-סייד שבנגב למשפחה בדואית. מגיל צעיר התמודד עם קשיים נפשיים, ובשנות העשרים שלו אובחן כסובל מסכיזופרניה.
ביוגרפיה > חציית הגבול לעזה

ב־21 באפריל 2015, בגיל 27, יצא א-סייד מביתו בעקבות מצוקות אישיות ומשפחתיות, והחליט לחצות את גדר המערכת ולפסוע לעבר רצועת עזה דרך המטעים של קיבוץ ארז. זאת שני ניסיונות קודמים שלו בהם חצה את הגבול לעזה והוחזר לארץ על ידי חמאס. לדברי אביו, א-סייד רצה לעזור בהחזרת גלעד שליט. הפעם נתפס ונשבה על ידי חמאס. לדברי אביו, חמאס שבו את בנו בהוראת סינוואר, לאחר שזה קבע שיש לעצור כל ישראלי שנושא תעודת זהות כחולה, ולהחשיבו כאילו היה חייל ישראלי.
ביוגרפיה > פעילות להשבתו מעזה

לאחר שנודע על נפילתו של א-סייד בשבי, החלה משפחתו, בשיתוף עם גורמי ביטחון וארגוני זכויות אדם, בפעילות אינטנסיבית להשבתו לישראל. במסגרת מאמצים דיפלומטיים והפעלת לחץ ציבורי, התקיימו הפגנות ופגישות עם נציגי מוסדות ממשלתיים.
ביוגרפיה > שחרורו מהשבי

ב־22 בפברואר 2025, במסגרת עסקת חטופים מקיפה במהלך מלחמת חרבות ברזל, שוחרר א-סייד יחד עם 5 חטופים נוספים (ביניהם אברה מנגיסטו) והוחזר לישראל.
עם שובו גילתה משפחתו כי מצבו הנפשי קשה, הוא אינו מתקשר וזקוק לשיקום.
ראו גם

אזרחים ישראלים שנעלמו ברצועת עזה
אברה מנגיסטו
הערות שוליים

↑  שי לוי, ‏הסיבה לשחרור הישאם א-סייד ללא טקס: "מתוך כבוד לערביי ישראל", באתר ‏מאקו‏, 22 בפברואר 2025
↑  בלי "טקס" בעזה, אחרי כמעט עשור: הישאם א-סייד שוחרר מהשבי - ושוב בישראל, באתר ynet, 22 בפברואר 2025
↑  חצה את הגבול, נחטף על ידי חמאס ב-2015 וצולם במסיכת חמצן: הישאם א־סייד יחזור לישראל, באתר ישראל היום, 21 בפברואר 2025
1 2  אביו של השבוי חושף: "חמאס שחרר אותו והוא חזר לעזה", באתר "סרוגים", 28 בינואר 2025
↑  הפעימה השביעית: אליה כהן, עומר ונקרט, טל שהם, עומר שם טוב, אברה מנגיסטו והישאם א-סייד - חוזרים הביתה, באתר מעריב אונליין, 22 בפברואר 2025
↑   עומר ונקרט, עומר שם טוב, אליה כהן, טל שהם, אברה מנגיסטו והישאם א־סייד הגיעו לישראל, באתר הארץ, 22 בפברואר 2025
↑  יניר יגנה‏, אחרי עשור בשבי חמאס, הישאם א-סייד חוזר הביתה: "סוף סוף זה קורה", באתר וואלה, 22 בפברואר 2025
↑  עומר שם טוב, אלי-ה כהן, עומר ונקרט, טל שהם, אברה מנגיסטו והישאם א-סייד בישראל, באתר גלובס, 22 בפברואר 2025
↑  פלד ארבלי, ‏לראשונה אחרי עשור: תיעוד ראשון של הישאם א-סייד לאחר שחרורו, באתר מעריב אונליין, 22 בפברואר 2025
↑  דסק קשת 12, ‏"מבחינה גופנית הוא משתפר אבל הוא שבור, לא קיים", באתר ‏מאקו‏, 25 בפברואר 2025
ערך זה הוא קצרמרבנושא אישים. אתם מוזמנים לתרום לוויקיפדיה ו.
ארץ אחרת

שער הגיליון הראשון של "ארץ אחרת"
ארץ אחרת היה מגזין ישראלי שעסק בענייני החברה הישראלית והעם היהודי. המגזין נוסד על ידי במבי שלג, שגם שימשה כעורכת הראשית. הגיליון הראשון של כתב העת יצא לאור באוקטובר 2000, והוא הפסיק להופיע בסוף שנת 2015. יצא לאור בידי עמותה.
בחודש פברואר 2013 החל המגזין להופיע באינטרנט בלבד כמהדורה חודשית, עם נושא מרכזי שסביבו התקיים דיון. אודות הנושא המרכזי התפרסמו חמישה מאמרים, להם התלוו שלושה מאמרים העוסקים בתרבות ושני מאמרי דעה. מאמרי הדעה התחלפו בתדירות משתנה.
המגזין

אחת ממטרותיו של כתב העת הייתה להפנות את השיח הציבורי אל נושאים קשים שאינם זוכים לתשומת הלב הראויה בתקשורת הכללית. לשם כך הפיקה מערכת "ארץ אחרת" גיליון נושא שמתאר ומנתח את התחום מכל צדדיו. כך נערכו גיליונות על מגמות כלכליות בחברה, כמו הגיליון שעסק בסכנות שבהפרטה בסוף 2002; גיליון שהוקדש לעשירון התחתון בישראל בשנת 2004; גיליון שעסק בהפרטת בתי הסוהר בשנת 2006 ועל המדיניות של משרד האוצר ב-2007. גיליונות שעסקו בתופעות חברתיות כמו הגיליון על דו"ח דברת (2005), על העוני (2003), על החיים בעוטף עזה (2007), על מוסד הרבנות הראשית (2008)  ועל אמנות "לא תל אביבית" (2010). כמו כן עוסקים חלק מהגיליונות במגזרים ציבוריים שונים מזווית תרבותית, כלכלית ורוחנית – כאלו הם הגיליונות שהוקדשו לערביי ישראל, לתיאור קשייהם של עולי אתיופיה, לעולים מברית המועצות לשעבר, לחרדים ולאליטה הישראלית. רובם של הכותבים בגיליונות אלו שייכים אל המגזר עליו הם כותבים.
פעילות זו של תיאור וניתוח החברה הייתה, לדעת עורכי כתב העת, הכרחית על רקע שקיעת העיתונות הכתובה ברחבי העולם המערבי. העורכים מצביעים על העובדה שמדורי האוכל, האמנות, עיצוב האופנה והבידור תופסים יותר ויותר עמודים ותשומת לב ומשתלטים על השיח התקשורתי בעיתונות המודפסת ובאינטרנט כאחד. כאשר, בד בבד הולכים ומצטמצמים הכתבות והתחקירים שמסקרים ומפרשים את האירועים החברתיים ואת ההשלכות החברתיות השונות שנובעות ממדיניות הכנסת ומהחלטות של קובעי המדיניות בתחומים רחבים. וכך – על אף הנגישות למידע העומדת לרשות הציבור: טלוויזיה, רדיו, עיתונות ואינטרנט,  סוגיות חשובות נדחקות אל שולי התודעה הציבורית.
במהדורת הדפוס התפרסמו 67 גיליונות בעברית ושבעה גיליונות בשפה האנגלית.
הערות שוליים

↑  נרי ליבנה, עיתון נשים אבל אחרת - כל תפקידי הניהול והעריכה במגזין "ארץ אחרת" נתונים בידי נשים, ובכל זאת הוא לא עונה לשום הגדרה מקובלת, באתר הארץ, 17 בינואר 2002
↑  על פי הכתבה של נרי ליבנה ב'הארץ' (17 בדצמבר 2002) וגיליונות כתב העת, במערכת 'ארץ אחרת' היו, חוץ מבמבי שלג, ארבע נשים: נעמה צפרוני, המשנה לעורכת, שמחה צדוק, מנהלת העיתון, אותה החליפה גלית בינט בין השנים 2013-2005, גילה כהן, רכזת המערכת, ומירי גרמיזו, המעצבת והעורכת הגרפית.
↑  טלי גולדשמיד, הסטירה של "היד הנעלמה", באתר הארץ, 23 במאי 2004
↑  יוסי קליין, מה מסתתר מחוץ למדינת תל אביב, באתר "העוקץ", 21 באוקטובר 2010
גלעד מלצר, החיים בכרומו - איפה השוליים?, באתר הארץ, 12 בספטמבר 2010
קווין סטרוטמן

קווין יוהנס וילם סטרוטמן (הולנדית: Kevin Johannes Willem Strootman, נולד ב-13 בפברואר 1990 ברידרקרק שבהולנד) הוא כדורגלן עבר  הולנדי ששיחק בעמדת הקשר. הוא נחשב לקשר המסוגל לבצע הן משימות הגנתיות והן משימות התקפיות.
ביולי 2013 עבר סטרוטמן לקבוצת רומא. בינואר 2015 נפצע באופן חמור בברכו. ב-28 באוגוסט 2018 חתם סטרוטמן לחמש שנים באולימפיק מרסיי.
ב-14 בינואר 2021 הושאל סטרוטמן לגנואה. ב-6 ביולי 2023 חתם באופן קבוע בקבוצה.
באוקטובר 2024 הודיע על פרישה ממשחק.
הערות שוליים

↑  דייויד פליט, השישייה ששווה לשים אליה לב, באתר הארץ, 7 ביוני 2012
↑  חמסות: חמשת השחקנים שיפרצו ביורו 2012 באתר השחקן ה-12
| נבחרת הולנד – יורו 2012 |
| --- | --- | --- |
|  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק |  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק | הולנד |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
קול המון כקול שדי

קוֹל הָמוֹן כְּקוֹל שַׁדַּי (כלומר: "קולם של הרבים - הוא כמו קולו של האלוהים"; "אל שדי" הוא אחד משמות האל) הוא הנוסח העברי של האמרה הלטינית VOX POPULI, VOX DEI - אמרה המורה שיש לייחס משקל רב לדעת הציבור ואין לזלזל בה.
האמרה הלטינית

האמרה הלטינית הופיעה לראשונה בכתב באיגרת ששלח המלומד והמחנך האנגלי אלקווין אל קרל הגדול, מלך הפרנקים, בשנת 798. באיגרת זו, הידועה בשם "תוכחת מוסר לקרל", כתב אלקווין: ”Nec audiendi qui solent dicere, Vox populi, vox Dei, quum tumultuositas vulgi semper insaniae proxima si”, ובתרגומו של גדליה אלקושי: ”ואין להטות אוזן לאלה הנוהגים לומר 'קול המון-עם - קול אלוהים', מאחר שרגשת ההמון גובלת תמיד עם טירוף-הדעת”.
יש לתת את הדעת אפוא על כך שאין מדובר במתן כבוד לקול ההמון, כי אם להפך, בביקורת על הליכה אחר קול העם.
מתן כבוד לקולו של העם מופיע בחיבורו של סנקה "ויכוחים", שבו נאמר: ”האמינה לי, קדוש הוא דיבורו של המון-עם”.
הנוסח העברי

האמרה "קול המון כקול שדי" איננה אמרה שמקורה יהודי. הנוסח המוכר נמצא לראשונה בשירו של שמואל הנגיד אלוה עז ואל קנא: 'וְקוֹל הָמוֹן – כְּקוֹל שַׁדַּי, כְּקוֹל יָם / וּמִשְׁבָּרָיו, בְּעֵת יִסְעַר סְעִירָה'. הנגיד ביקש בכך לתאר את הרעש הרב של ההמון, אך מאוחר יותר נשאל משירו צירוף זה כדי לתרגם את הביטו הלטיני. התרגום העברי הראשון ניתן במכתב של רבי מאיר עראמה, בן המאה ה-15. בנוסח מעט שונה: ”קול הרבים כקול שדי”, מופיעה האמרה בספר "נחלת אבות", פירושו של רבי יצחק אברבנאל למסכת אבות, כחלק מפירושו לאמרתו של רבי חנינא בן דוסא, ”כל שרוח הבריות נוחה הימנו – רוח המקום נוחה הימנו, וכל שאין רוח הבריות נוחה הימנו – אין רוח המקום נוחה הימנו” (משנה, מסכת אבות, פרק ג', משנה ט'). אמרה זו היא למעשה מקור קדום של התפיסה "קול המון כקול שדי". וכביאורו של המהר"ל:
רוחו של מקום ורצונו הוא דבק ברוח הבריות, וזה מפני כי הכללים יש להם דביקות גמור בו יתברך, עד שרוח המקום דבק ברוח הבריות...והעד על זה מה שאמר (יחזקאל ל"ו) 'ואת רוחי אתן בקרבכם' ומזה תראה כי נאצל מן רוח המקום רוח האדם, כמו שהוא אצל הנביאים...
האמרה מורכבת משני חלקים, ששניהם מבוססים על לשון המקרא. במעשה מרכבה מתוארות החיות שבמרכבה: ”וָאֶשְׁמַע אֶת קוֹל כַּנְפֵיהֶם כְּקוֹל מַיִם רַבִּים כְּקוֹל שַׁדַּי בְּלֶכְתָּם קוֹל הֲמֻלָּה כְּקוֹל מַחֲנֶה בְּעָמְדָם תְּרַפֶּינָה כַנְפֵיהֶן” (יחזקאל א', כד), ובספר דניאל מתואר המלאך שפוגש דניאל: ”וּגְוִיָּתוֹ כְתַרְשִׁישׁ וּפָנָיו כְּמַרְאֵה בָרָק וְעֵינָיו כְּלַפִּידֵי אֵשׁ וּזְרֹעֹתָיו וּמַרְגְּלֹתָיו כְּעֵין נְחֹשֶׁת קָלָל וְקוֹל דְּבָרָיו כְּקוֹל הָמוֹן” (י', ו). פסוק נוסף שיכול להיות מקור לביטוי הוא בישעיהו: ”קוֹל הָמוֹן (=רעש) בֶּהָרִים, דְּמוּת עַם רָב, קוֹל שְׁאוֹן (=רעש) מַמְלְכוֹת גּוֹיִם נֶאֱסָפִים, ה' צְבָאוֹת מְפַקֵּד צְבָא מִלְחָמָה” (י"ג, ד).
מימוש הכלל

הכלל "קול המון כקול שדי" בא לידי ביטוי בולט במנהג שנוצר על ידי העם או נתקבל על ידי העם ומשמש כמקור מחייב במשפט ובהלכה. הרמב"ם מביא כנימוק לתקפות התלמוד את הטעם ”הואיל וכל אותם הדברים שבגמרא, הסכימו עליהם כל ישראל”. לעיתים פוסקי הלכה מביאים ראיה לחיזוק תקפות של הלכה מכך ש"פשט המנהג" בציבור. הדמוקרטיה מבוססת אף היא על הכרעת הרוב, שהיא קול ההמון. יחד עם זאת, להסתייגותו של אלקווין, המופיעה לעיל, קדמה ההסתייגות המקראית ”לא תהיה אחרי רבים לרָעות” (שמות כ"ג, ב').
לזיהוי קול ההמון מקובלות בימינו דרכים אחדות, ובהן:
בחירות דמוקרטיות, שבהן השלטון ניתן למי שההמון בחר בו.
משאל עם שבו בוחנים את דעת הציבור בקשר להכרעה בסוגיות אקטואליות שעומדות על הפרק.
סקר דעת קהל, המציג את דעת ההמון בנושא מסוים, החל מהמועמד הראוי לראשות הממשלה וכלה באבקת הכביסה המועדפת.
רייטינג של תוכניות טלוויזיה ודירוג של שירים ופזמונים.
ראו גם

חוכמת ההמונים
פוק חזי מאי עמא דבר
לקריאה נוספת

הערך Vox populi, vox Dei, בתוך: גדליה אלקושי, אוצר פתגמים וניבים לאטיניים: מתורגמים לעברית בליווי ביאורים הסברים ומקבילות עבריות וארמיות, מהדורה ב מתוקנת ומורחבת, ירושלים: הוצאת ספרים ע"ש י"ל מאגנס, תשמ"ב 1981.
הערות שוליים

↑  אלוה עוז, שורה 58
↑  עמ' קנה במהדורת משפחת זילברמן, ניו יורק, תשי"ג
↑  רמב"ם, הקדמה למשנה תורה.
↑  למשל לגבי קיום חתונה בערב שבת (שו"ע אבן העזר סימן סד הלכה ג').
צבי סוכות

צבי ידידיה סוכות (נולד בי"ד בתשרי ה'תשנ"א, 3 באוקטובר 1990) הוא פוליטיקאי ישראלי שכיהן בכנסת העשרים וחמש כחבר הכנסת ויו"ר ועדת המשנה של ועדת החוץ והביטחון לענייני אזור יהודה ושומרון מטעם רשימת "הציונות הדתית". קודם לכן היה עורך השבועון "גילוי דעת", יו"ר תנועת אמונים, מנכ"ל מפלגת עוצמה יהודית, דובר ההתנחלות יצהר ועוזרו של יו"ר מועצה אזורית שומרון יוסי דגן.